Reducere la transport și pentru studenții de la învățământul la distanță sau cu frecvență redusă. Proiectul, depus în Parlament
Filip Havârneanu, deputat USR, a anunțat marți, 2 octombrie, că a depus la Parlament un proiect prin care toți studenții să aibă aceleași drepturi când vine vorba de transportul în comun. Havârneanu vrea ca cei de la învățământul cu frecvență redusă sau la distanță să beneficieze și ei de reducere la transport, asemenea colegilor de la zi.